Diari Oficial de la Generalitat Valenciana


Sumari del DOGV 4689, del 11-02-2004 (2004/1206)

ORDE de 7 de gener de 2004, de la Conselleria d'Agricultura, Pesca i Alimentació, per la qual es modifiquen certs aspectes de l'Orde de 13 de juny de 2002, per la qual es convoquen ajudes per a projectes d'investigació, de desenrotllament i d'innovació en l'àmbit agrari.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4689

Data del DOGV
:   11-02-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/1206


Data del document
:   07-01-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura
    * investigació agronòmica

ORDE de 7 de gener de 2004, de la Conselleria d'Agricultura, Pesca i Alimentació, per la qual es modifiquen certs aspectes de l'Orde de 13 de juny de 2002, per la qual es convoquen ajudes per a projectes d'investigació, de desenrotllament i d'innovació en l'àmbit agrari. [2004/X1206]
  
En l'actual conjuntura politicoeconòmica, l'agricultura valenciana ha d'afrontar reptes permanents per a conservar i ampliar els seus mercats en situació comercial cada vegada més lliure i oberta. Els productes agraris valencians han d'estar sotmesos a un procés d'innovació contínua que els permeta mantindre la competitivitat necessària per a garantir un nivell de renda digne als agricultors.
  
Conscients que el desenrotllament tecnològic i la innovació són fruit de la investigació, i que la inversió en esta àrea és una necessitat estratègica per al manteniment de la competitivitat de les nostres produccions agràries, la Conselleria d'Agricultura, Pesca i Alimentació va crear, per l'Orde de 13 de juny de 2002 (DOGV núm. 4.279), una línia d'ajudes a projectes d'I+D+I en el sector agrari.
  
Atesa la millora que es pretén donar a la gestió de les presents ajudes per a una major agilitació del procés administratiu de cara a les entitats que van sol·licitar les ajudes al moment i que se les va concedir per Resolució de 10 de setembre de 2002, DOGV núm. 4.346.
  
I d'acord amb l'article 47.11 del text refós de la Llei d'Hisenda Pública de la Generalitat Valenciana.
  
ORDENE
  
Article 1
  
Es modifica l'article 2 de l'orde de 13 de juny de 2002, de la Conselleria d'Agricultura, Pesca i Alimentació i queda redactada de la manera següent:
  
«Les ajudes seran sufragades a càrrec de la línia de subvenció T-4798 dins del programa 542.20 dels pressupostos de la Generalitat Valenciana».
  
Article 2
  
Es modifica el subapartat c de l'apartat 3.4 de la base 3 de l'Orde de 13 de juny de 2002 que queda redactat com s'indica:
  
«Una vegada aprovat el projecte per l'administració per al seu auxili econòmic pel termini que s'haja considerat, dins del límit previst en la base 3.1, la concessió de l'ajuda revestirà caràcter anual. Amb la justificació prèvia de les despeses realitzades, de la presentació d'una memòria anual de l'avançament del projecte, i de l'acreditació del compliment dels requisits exigits en les bases 3.2, segon paràgraf, 8 i 9.2 de la present convocatòria, la Direcció General d'Innovació Agrària i Ramaderia podrà acordar, mitjançant Resolució d'esta, continuar recolzant econòmicament el projecte de I+D+I en els termes inicialment proposats en l'anualitat següent».
  
Article 2
  
Es modifica l'apartat 10.5 de la base 10 de l'annex de l'Orde de 13 de juny, i queda redactat de la manera següent:
  
«Sense perjudici de la resta de normes vigents sobre això i de les especificades en la present orde, per a justificar les ajudes o subvencions, s'exigirà la presentació, en la Direcció General d'Investigacions i d'Innovació Agrària i Ramaderia, de tots els justificants de gasto i les seues corresponents de pagament, que de forma trimestral o, com a data límit del 30 de novembre de cada any s'haja realitzat.
  
No obstant això, el pagament final, se supeditarà a la presentació anual de l'avançament del projecte i a la valoració positiva de l'informe de seguiment al qual es referix la base novena de la present orde».
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València,7 de gener de 2004
  
La consellera d'Agricultura, Pesca i Alimentació,